Diari Oficial de la Generalitat Valenciana


Sumari del DOGV 2369, del 19-10-1994 (1994/832705)

ORDRE de 6 d'octubre de 1994, de la Conselleria d'Administració Pública, per la qual es fixen els criteris i s'estableixen les normes que han de regular el procés d'eleccions a òrgans de representació del personal al servei de l'administració autonòmica de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/10/06/(1)/dof/vci/html**

### Dades del document

Número de DOGV
:   2369

Data del DOGV
:   19-10-1994

Secció del DOGV
:   DISPOSICIONS GENERALS

Número del document
:   1994/832705


Data del document
:   06-10-1994

Organisme emissor
:   Conselleria d'Administració Pública

Tipus de document
:   Ordre

Correcció d'errades

ORDRE de 6 d'octubre de 1994, de la Conselleria d'Administració Pública, per la qual es fixen els criteris i s'estableixen les normes que han de regular el procés d'eleccions a òrgans de representació del personal al servei de l'administració autonòmica de la Generalitat Valenciana. [94/7048]  
El nou model establert per la reforma normativa atorga a les organitzacions sindicals la plena capacitat per a la convocatòria i el desenvolupament dels distints processos electorals, i la funció de l'administració queda limitada a proporcionar, observant una absoluta neutralitat en el procés, els mitjans materials i humans que permeten el desenvolupament d'aquest.  
La disposició transitòria primera de la Llei 18/1994, de 30 de juny, fixa l'inici del període d'eleccions per a renovar la representació dels empleats públics a partir del 15 de setembre de 1994, cosa que determina la urgència de regular el procés electoral ja iniciat.  
D'acord amb la Llei 9/1987, de 12 de juny, modificada per la Llei 18/1994, de 30 de juny, i vistos l'article 21 de l'esmentada llei i l'article 1.5 del Reglament d'Eleccions aprovat per Reial Decret 1846/1994, de 9 de setembre (BOE de 13.09.94), resulta convenient que els òrgans competents en matèria de personal de la Generalitat Valenciana, en els seus respectius àmbits de competències fixen els criteris i establesquen les normes per les quals s'han de regir les unitats administratives afectades pel procés d'eleccions sindicals.  
En aquesta línia, cal assenyalar determinats criteris d'actuació sobre altres punts directament o indirectament relacionats amb el procediment electoral com ara el nomenament de coordinadors i representants de l'administració, la votació per correu, la concessió de permisos a membres de les candidatures, components de les meses electorals, representants de l'administració en aquestes, interventors i apoderats de les candidatures i als electors en general.  
L'article 44 del Decret Legislatiu de 20 de març de 1991, pel qual s'aprova el text refós de la Llei de la Funció Pública Valenciana, en relació amb l'article vuitè, apartat sisè, del Decret 50/1989, de 18 d'abril, preveu la concessió de permisos per al compliment de deures de caràcter públic o personal.  
Per tant, fent ús de les competències atribuïdes al conseller d'Administració Pública en l'article 26 de l'esmentat text refós de la Llei de la Funció Pública Valenciana,   
ORDENE:  
Article primer. Elaboració dels censos de funcionaris  
La Direcció General de la Funció Pública haurà d'elaborar el cens de funcionaris de cada unitat electoral inclosa en el seu àmbit geogràfic i funcional prèviament al lliurament a la Mesa Electoral Coordinadora.  
Els censos de funcionaris hauran de contenir una relació nominal amb les següents circumstàncies personals: els dos cognoms, nom, sexe, data de naixement, antiguitat reconeguda en la Funció Pública expressada segons les dades del Registre de Personal, DNI, NRP.  
Els esmentats censos de funcionaris hauran d'indicar, en l'encapçalament o en la caràtula, la unitat electoral de què es tracte, els organismes afectats i el caràcter de cens previ, provisional o definitiu, i també l'òrgan davant el qual es poden interposar les reclamacions sobre inclusions, exclusions o modificacions relatives a l'esmentada relació nominal i el termini d'interposició d'aquestes.  
Les llistes de censos es faran per separat, una per als electors i elegibles i l'altra per a electors no elegibles, d'acord amb l'article 14 del Reial Decret 1846/94, de 9 de setembre.  
Article segon. Exposició prèvia i reclamacions  
Les llistes d'electors s'exposaran als taulers d'anuncis de les diferents conselleries incloses en cada unitat electoral a partir del dia 24 d'octubre sempre que no s'hagen promogut eleccions amb anterioritat a aquesta data, en aquest cas s'atendrà el que disposa l'article 14 del reglament aprovat per Reial Decret 1846/94, de 9 de setembre, i durant cinc dies hàbils per tal que en l'esmentat termini els funcionaris interessats puguen examinar-los i, si escau, formular les reclamacions que estimen oportunes adaptades al model A de l'annex.  
Aquestes reclamacions s'adreçaran a la Direcció General de la Funció Pública, que resoldrà en el termini de cinc dies hàbils comptadors des de l'endemà al que acabe el concedit conjuntament per a exposició i reclamacions.  
La directora general de la Funció Pública haurà de corregir els censos de funcionaris segons els resultats de les dites reclamacions, per tal de tenir-los preparats en temps i forma per al seu lliurament amb caràcter oficial quan es produesca la promoció d'eleccions en la unitat electoral corresponent.  
Article tercer. Lliurament de censos i determinació del nombre i distribució de les meses electorals  
En el termini de dotze dies hàbils comptadors des de la data de recepció de l'escrit de promoció d'eleccions, la Direcció General de la Funció Pública lliurarà els censos de funcionaris, d'acord amb el que disposa l'article 1 d'aquesta ordre i l'article 14 del Reial Decret 1846/1994, de 9 de setembre, a la Mesa Electoral Coordinadora.  
Aquesta mesa, integrada pel funcionari de major antiguitat, i els de major i menor edat del cens de la totalitat de la unitat electoral, haurà de confeccionar la llista provisional d'electors, distribuïda per meses electorals i d'acord amb els següents criteris:  
1. En el supòsit que hi haja acord sindical sobre el nombre i la distribució de les meses electorals previst en la nova redacció de l'article 25, apartat 1, de la Llei 9/87, s'aplicarà de forma vinculant el contingut d'aquest acord, i es limitarà a elaborar la llista d'electors, segons l'article 16 de la Llei 9/87, sobre la base de l'esquema de distribució de meses acordat pels sindicats.  
2. En el supòsit que no s'haja produït aquest acord sindical, haurà de decidir la Mesa Electoral Coordinadora el nombre i la distribució de les meses d'acord amb el que disposa l'article 9.1 del Reial Decret 1846/94, de 9 de setembre, i als criteris de l'article 25 de la Llei 9/87.  
Per tant, s'establirà una mesa electoral per cada 250 funcionaris o fracció, distribuïdes, en el cas que foren diverses, d'acord amb el que establesca la Mesa Electoral Coordinadora, i es procurarà implantar les seus de les meses en aquells centres que tinguen un nombre major d'electors.  
L'elaboració de la llista provisional d'electors haurà d'estar conclosa abans de la data de constitució de les meses electorals per tal de procedir adequadament a la constitució de les meses parcials.  
Constituïdes les meses electorals, d'acord amb el que disposen l'article 26.1 de la Llei 9/87, de 12 de juny, i els articles 10 i 11 del Reglament d'Eleccions aprovat pel Reial Decret 1846/94, de 9 de setembre, la Mesa Electoral Coordinadora assumirà les seues funcions per a l'elaboració de la llista d'electors definitiva, d'acord amb el que disposen els articles 26.3 i 25.3.d) de la Llei 9/87).  
La Mesa Electoral Coordinadora realitzarà les seues funcions d'acord amb el que estableixen els articles 12, 14 i concordants del reglament aprovat per Reial Decret 1846/94, de 9 de setembre.  
Article quart. Votació per correu  
S'aplicarà el procediment establert en l'article 19 del Reial Decret 1846/94, de 9 de setembre, llevat dels electors destinats a l'estranger, als quals serà d'aplicació l'Ordre Ministerial del departament de Relacions amb les Corts i de la Secretaria de Govern de 4 d'octubre de 1990 (BOE de 5 d'octubre), i s'entendran referides les al.lusions a les juntes electorals de zona, per meses electorals coordinadores.  
S'empraran per a aquest fi els models de sobres que per a aquesta modalitat de votació s'hi adjunten en l'annex d'aquesta ordre.  
Article cinquè. Nomenament de coordinadors i representants de l'administració  
Per tal que l'actuació dels diversos departaments, organismes i entitats afectats per l'àmbit a què fa referència aquesta Ordre es produesca d'una manera organitzada i homogènia, les còpies de la documentació electoral es remetran a la Direcció General de la Funció Pública, mitjançant la comissió de coordinació per als tres sectors (sanitari, docent i funció pública) creada a l'efecte. Així mateix, els representants de l'administració podran dirigir les seues consultes a aquesta comissió, la seu de la qual queda establerta al carrer del Miquelet, núm. 5 de València. Els treballs de secretaria els farà el Servei de Relacions Col·lectives i Condicions Laborals de la Direcció General de la Funció Pública.  
Els representants de l'administració en totes les meses electorals, que assistesquen a les votacions i a l'escrutini, vetllaran especialment pel compliment de l'obligació de remetre una còpia de l'acta d'escrutini a la comissió a què fa referència l'apartat anterior.  
En l'àmbit de les unitats electorals del personal de l'administració del Consell, la directora general de la Funció Pública realitzarà el nomenament, que recaurà preferentment en funcionaris que pertanyen a l'àrea de personal. Les seues designacions s'expediran en el model B de l'annex II.  
Article sisè. Permisos a membres de candidatures, components de meses electorals, representants de l'administració en aquestes, interventors i apoderats de les candidatures i als electors en general  
Es concediran els esmentats permisos retribuïts a l'empara de l'article 44. c) del text refós de la Llei de Funció Pública Valenciana, i l'article 8.6 del Decret 50/1989, de 18 d'abril (DOGV 27.06.89).  
Seran beneficiaris d'aquests permisos, amb el règim que s'especifica, el personal que a continuació es detalla:  
A) Un membre de cada candidatura, designat pel presentador d'aquesta, el qual disposarà de permís retribuït a jornada completa des de la proclamació de l'esmentada candidatura fins el dia de la votació.  
B) Els components de les meses electorals i els representants de l'administració disposaran de permisos pel temps necessari per assistir a les reunions de la mesa electoral, inclosos els desplaçaments que calguen fora de la residència oficial, pels quals percebran les dietes i les despeses de viatge previstes en el Decret 200/1985, de 23 de desembre, en la quantia establerta per la Conselleria d'Economia i Hisenda per al corresponent exercici. A més, disposaran d'un permís retribuït de jornada completa en el dia de la votació i una reducció de cinc hores en la seua jornada de treball del dia immediatament posterior.  
C) Els interventors i apoderats de les candidatures tindran permís retribuït durant tot el dia de la votació i d'una reducció de jornada en la data immediatament posterior, en els termes indicats en l'incís final de l'apartat anterior.  
D) Els electors en general es beneficiaran d'un permís retribuït pel temps imprescindible per exercir el seu dret al vot, segons les instruccions concretes del responsable de personal de cadascuna de les unitats administratives, que podrà exigir a l'elector un justificant del fet de la votació expedit per la mesa electoral, quan aquesta estiga fora del seu centre de treball.  
Article setè. Dotació de mitjans personals i materials  
Per part de la Conselleria d'Administració Pública, d'acord amb la normativa vigent, s'adoptaran les mesures oportunes per dotar de mitjans personals i materials necessaris per al compliment de les funcions incloses en aquesta ordre.  
DISPOSICIó ADDICIONAL PRIMERA  
En allò que no es disposa en aquesta ordre, s'atendrà el que regula en matèria d'eleccions sindicals el reglament aprovat pel Reial Decret 1846/1994, de 9 de setembre.  
DISPOSICIó ADDICIONAL SEGONA  
S'adjunten com a annex a aquesta ordre els models oficials que s'han d'utilitzar durant el procés electoral.  
DISPOSICIó FINAL PRIMERA  
Es faculta la directora general de la Funció Pública de la Conselleria d'Administració Pública per a dictar les resolucions i ordenar les mesures que, en l'àmbit de les seues atribucions, calguen per al desplegament d'aquesta ordre.  
DISPOSICIó FINAL SEGONA  
Aquesta ordre entrarà en vigor l'endemà de la publicació en el DOGV.  
València, 6 d'octubre de 1994  
El conseller d'Administració Pública,  
LUIS BERENGUER FUSTER  
ANNEX  
 Models Exemplars per a/al (inclòs l'original):  
 1 - L'oficina pública  
 - L'administració pública sectorial  
 - Cap de personal de l'entitat  
 - L'interessat  
 3 - La mesa  
 - La Mesa Electoral Coordinadora  
 - L'administració pública sectorial o cap de personal   
 de l'entitat  
 4 - La mesa electoral  
 - Representant de l'administració  
 - Presentador  
 - Còpia  
 5 - La Mesa Electoral Coordinadora  
 - La Mesa Electoral Parcial  
 - Representant de l'administració  
 - Tauler d'anuncis  
 6 - L'Oficina Pública de Registre  
 - La Mesa Coordinadora Electoral  
 - La Mesa Electoral Parcial  
 - Representant de l'administració  
 - La Direcció General de la Funció Pública. C/ Mi-  
 quelet, 5. 46696-València  
 - Tauler d'anuncis  
 - Còpia  
 7 - La Mesa Coordinadora Electoral  
 - La Mesa Electoral Parcial  
 - Representant de l'administració sectorial  
 - La Direcció General de la Funció Pública. C/ Mi-  
 quelet, 5. 46554 València  
 8 - L'Oficina Pública de Registre  
 - La Mesa Electoral Coordinadora  
 - Representant de l'administració  
 - La Direcció General de la Funció Pública. C/ Mi-  
 quelet, 5. 46542 València  
 - Tauler d'anuncis  
 - Presentador de la candidatura  
 - Còpia  
 9 L'Oficina Pública de Registre  
 - La Mesa Coordinadora Electoral  
 - Representant de l'administració sectorial  
 B - La mesa electoral  
 - La Direcció General de la Funció Pública. C/ Mi-  
 quelet, 5. 46923 València  
 - Presentador  
 C - L'interessat  
 - La mesa electoral  
Els models de paperetes i sobres de votació ordinària i per correu s'ajustaran a allò establert en el BOE número 225, de data 20.09.94 i en el 233, de 29/09/94, respecte a format, mesures, color, tonalitat, etc.


Còpia Permalink ELI